# Ignasi Pujol i Llordés

Ignasi Pujol i Llordés (Barcelona, 5 de gener de 1982 - Barcelona, 21 de gener de 2014) fou un periodista català que treballà als diaris Expansión i Ara.

## Biografia

Es llicencià en Periodisme a la UAB el 2004 on participà en la Junta i al Claustre de la facultat. Es va iniciar en la professió a les redaccions de l'ABC, l'agència Europa Press, l'agència Gecasport i el diari 20 Minutos. El 2005 començà a treballar al diari Expansión, on es va especialitzar en el món de l'energia, les infraestructures, el transport i l'aviació. Des del 2010 formà part de l'equip fundador del diari Ara, on esdevingué cap de la secció d'economia després d'un breu parèntesi de quatre setmanes al gabinet de premsa de la Conselleria d'Empresa i Ocupació. A les redaccions on va treballar era molt apreciat pels companys. Tenia molts projectes professionals entre mans, com fer un llibre sobre l'aeroport del Prat i la història de les aerolínies que hi han operat i operen. De profundes conviccions cristianes, morí als 32 anys després d'una llarga lluita contra un càncer que se li diagnosticà el 2012 i que per als seus companys i amics va ser una "lliçó de coratge, d'optimisme, de capacitat de lluita, de fortalesa davant el dolor".
El diari Ara va posar el seu nom en un dels Premis Ara, el que fa referència a l'emprenedoria; mentre que va posar el de Tatiana Sisquella i Cañabate pel de la solidaritat. Coincidint amb el quart aniversari d'aquest diari, el 28 de novembre del 2014, se celebrà la primera edició d'aquests guardons. El primer a rebre el premi fou Femcat, mentre que la iniciativa Xamfrà va rebre el de la solidaritat. El germà d'Ignasi Pujol, Xavier, va agrair la creació del guardó en un emotiu discurs durant l'esdeveniment.

## Referències

* ↑ «Fallece Ignasi Pujol, jefe de Economía del diari 'Ara'». Economia Digital, 21-01-2014 [Consulta: 24 gener 2014]. Arxivat 3 de febrer 2014 a Wayback Machine. «Còpia arxivada». Arxivat de l'original el 2014-02-03. [Consulta: 24 gener 2014].
* ↑ Aragay, Ignasi «La mort d'Ignasi Pujol deixa un buit en el periodisme econòmic». ARA, 22-01-2014 [Consulta: 22 gener 2014].
* ↑ «El Col·legi de Periodistes lamenta la mort d'Ignasi Pujol». Col·legi de Periodistes, 22-01-2014 [Consulta: 24 gener 2014]. Arxivat 3 de febrer 2014 a Wayback Machine. «Còpia arxivada». Arxivat de l'original el 2014-02-03. [Consulta: 24 gener 2014].
* ↑ Ortega Figueiral, Javier «Un observador inquieto». La Vanguardia, 22-01-2014 [Consulta: 22 gener 2014].
* ↑ Saborit, Sergi «Ignasi Pujol, pura pasión periodística». Expansión, 21-01-2014 [Consulta: 22 gener 2014].
* ↑ Capdevila, Carles «El buit que deixa l'Ignasi». Capçalera, 163, 01-03-2014, pàg. 89. Arxivat de l'original el 2014-04-27 [Consulta: 18 març 2014]. Arxivat 2014-04-27 a Wayback Machine.
* ↑ Ortega Figueiral, Javier «Muere el periodista Ignasi Pujol». La Vanguardia, 21-01-2014 [Consulta: 24 gener 2014].
* ↑ «Mor el periodista Ignasi Pujol als 32 anys». El Punt Avui, 22-01-2014 [Consulta: 24 gener 2014].
* ↑ Capdevila, Carles «El dia més dur de la història de l'ARA». ARA, 22-01-2014 [Consulta: 22 gener 2014].
* ↑ «Fallece el periodista Ignasi Pujol con 32 años». Infoperiodistas, 22-01-2014 [Consulta: 24 gener 2014].
* ↑ «Les entitats FemCat i Xamfrà, premis ARA 2014». ARA, 27-11-2014 [Consulta: 28 novembre 2014].
* ↑ Capdevila, Carles «Amb motiu del quart aniversari, convoquem els "Premis ARA"». Diari Ara, 2014 [Consulta: 28 novembre 2014].
* ↑ «Femcat i la iniciativa Xamfrà, premis Ignasi Pujol i Tatiana Sisquella». Europa Press, 27-11-2014 [Consulta: 28 novembre 2014].
* ↑ Redacció «"Aquest premi és com el darrer projecte professional de l'Ignasi": el discurs de Xavier Pujol». Diari Ara, 27-11-2014 [Consulta: 28 novembre 2014].